**Αθήνα**: 13.11.2018

**Αρ. Πρωτ.**: 1336

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** Σύσκεψη αναπηρικών φορέων στην Αθήνα για την 3η Δεκέμβρη Εθνική Ημέρα Ατόμων με Αναπηρία

Παν - Αναπηρικό Συλλαλητήριο 3 Δεκεμβρίου στην Αθήνα, πλατεία Κλαυθμώνος

Σύσκεψη με αναπηρικούς φορείς θα πραγματοποιήσει στην Αθήνα η ΕΣΑμεΑ, στα γραφεία της στην Ηλιούπολη, την Τετάρτη 14 Νοεμβρίου και ώρα 12.30 μ.μ. Θα προεδρεύσει ο Ιωάννης Βαρδακαστάνης, πρόεδρος ΕΣΑμεΑ και EDF στη σύσκεψη που αφορά στη **διοργάνωση Παν-αναπηρικού Συλλαλητηρίου, τη Δευτέρα 3 Δεκεμβρίου 2018, στις 11 το πρωί στην πλατεία Κλαυθμώνος, με αφορμή την Εθνική και Παγκόσμια Ημέρα Ατόμων με Αναπηρία**.

Θα πραγματοποιηθεί επίσης ενημέρωση για τα καίρια ζητήματα που απασχολούν τα άτομα με αναπηρία, με χρόνιες παθήσεις και τις οικογένειές τους.

Στην εποχή των μεγάλων αλλαγών, τα άτομα με αναπηρία, χρόνιες παθήσεις και οι οικογένειές τους πρέπει να είναι στο προσκήνιο, διεκδικώντας το δικαίωμα στη ζωή με αξιοπρέπεια. Τίποτα για Εμάς χωρίς Εμάς!

**Επισυνάπτεται η αφίσα του Συλλαλητηρίου.**

[Για την άμεση και πληρέστερη ενημέρωσή σας, ακολουθήστε το event της ΕΣΑμεΑ στο facebook](https://www.facebook.com/events/2183386231901605/).

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).